เรือรบออสเตรีเลีย เยือนไทย ร่วมฝึกผสม AUSTHAI 2017 ที่สัตหีบ
ภาพจาก กรมกิจการพลเรือน กองทัพเรือ ,เรือ HMAS.BALLARAT จากกองทัพเรือออสเตรเลีย เยือนประเทศไทย 19 พ.ค.-3 มิ.ย.60 ที่ท่าเรือจุกเสม็ดเพื่อร่วมฝึกผสม AUSTHAI 2017 ที่ฐานทัพเรือสัตหีบ เพื่อแลกเปลี่ยนความรู้และประสบการณ์กับ ทร.ไทยช่วง 22-28 พ.ค.นี้,เมื่อเวลา 10.00 น.วันที่ 22 พ.ค.60 พลเรือตรี โฆสิต เจียมศุภกิตต์ ผู้บัญชาการกองเรือฟริเกตที่ 1 กองเรือยุทธการ พร้อมด้วย Commodore Christopher Smith, CSM, RAN Commander Surface Force เป็นประธานในพิธีเปิดการฝึกผสม AUSTHAI 2017 ณ กองบัญชาการกองเรือฟริเกตที่ 1 กองเรือยุทธการ อ.สัตหีบ จ.ชลบุรี โดยมีคณะนายทหาร ข้าราชการทหารเรือไทยและทหารเรือออสเตรเลีย เข้าร่วมในพิธีเปิด,สำหรับการฝึกผสม AUSTHAI เป็นการฝึกระดับทวิภาคี (BILATERAL) ระหว่าง กองทัพเรือไทย กับกองทัพเรือออสเตรเลีย ในทุก ๆ วงรอบ 2 ปี ในอดีตที่ผ่าน กองทัพเรือทั้งสองประเทศได้เคยฝึกร่วมกันมาแล้วหลายครั้ง ภายใต้ชื่อการฝึกผสมต่างๆ โดยการฝึกผสมครั้งแรกเป็นการฝึก ผสมระหว่างกองทัพเรือไทย กับออสเตรเลีย นิวซีแลนด์ และสหราชอาณาจักร ภายใต้ชื่อการฝึกผสม ANZUK (ซึ่งย่อมาจาก AUSTRALIA-NEWZEALAND-UNITED KINGDOM) ต่อมาในปี 2520 ได้ปรับเปลี่ยนเป็นการฝึกผสมระหว่าง 2 ประเทศภายใต้รหัสการฝึก AUSSIAM ต่อมาในปี 2534 ได้เปลี่ยนชื่อรหัสการฝึกเป็น AUSTHAI 91 และดำเนินการฝึกผสมมาทุกปี จนถึงปี 2540 กองทัพเรือออสเตรเลีย เสนอขอทำการฝึกผสม AUSTHAI ในวงรอบปีเว้นปีและต่อเนื่องเรื่อยมาจนถึงปัจจุบัน ซึ่งครั้งนี้เป็นครั้งที่ 12 เพื่อเป็นการแลกเปลี่ยนความรู้ ประสบการณ์และดำรงความสัมพันธ์อันดี ระหว่างกองทัพเรือไทยและกองทัพเรือออสเตรเลียให้มีความก้าวหน้ายิ่งขึ้นในทุกสาขาการปฏิบัติการทางเรือ โดยเฉพาะสาขาการปราบเรือดำน้ำซึ่งเป็น CORE BUSINESS ของกองเรือฟริเกตที่ 1 นอกจากนี้ ยังมีการฝึกยิงเป้าพื้นน้ำด้วยปืนใหญ่เรือต่อเป้าหินฉลาม การเข้าตรวจค้น และจับกุมเรือต้องสงสัย การฝึกทัศนะสัญญาณต่างๆ รวมไปถึงการฝึกความชำนาญของนายทหารยามเรือเดินในการนำเรือในสถานการต่างๆ โดยในปีนี้ กองทัพเรือ โดยกองเรือฟริเกตที่ 1 ได้ขอรับการสนับสนุนเครื่องบินแบบ SAAB JAS-39 กริพเพน จากกองบิน 7 กองทัพอากาศ มาร่วมการฝึกการป้องกันภัยทางอากาศ จึงนับเป็นการบูรณาการการฝึกร่วมผสมระหว่างเหล่าทัพ และกองทัพของมิตรประเทศที่จะได้รับผลสัมฤทธิ์จากการฝึกที่ดียิ่งๆ ขึ้น,พลเรือตรี โฆสิต กล่าวว่า กำลังทางเรือเข้าร่วมฝึก ประกอบด้วย ร.ล.คีรีรัฐ และ ร.ล.สุโขทัย เฮลิคอบเตอร์ปราบเรือดำน้ำ แบบที่ 1 (S-70B) เฮลิคอปเตอร์ลำเลียง แบบที่ 2 (BELL 212) โดยมี นาวาเอกสุรศักดิ์ ประทานวรปัญญา เสนาธิการกองเรือฟริเกตที่ 1 กองเรือยุทธการ เป็นผู้บังคับหมู่เรือฝึก ส่วนกองทัพเรือออสเตรเลีย ได้จัดกำลังทางเรือเข้าร่วมฝึกประกอบด้วย เรือฟริเกต ชั้นแอนแซค HMAS.BALLARAT พร้อมเฮลิคอปเตอร์ปราบเรือดำน้ำแบบ SH-60R ซีฮอว์ก และเครื่องบินลาดตระเวนทางทะเลแบบ AP-3C โอเรียน ของกองทัพอากาศออสเตรเลีย โดยจะทำการระหว่างวันที่ 22-28 พฤษภาคม 2560 ผลที่จะได้รับจากการฝึกครั้งนี้คือกองทัพเรือทั้งสองชาติจะได้แลกเปลี่ยนเรียนรู้ซึ่งกันและกันในด้านต่างๆ เพื่อนำไปสู่การพัฒนาการฝึก และการปฏิบัติทางเรือสู่ความมีมาตรฐาน (STANDARD NAVY) รวมไปถึงการพัฒนาส่งเสริมให้กำลังพลมีความเป็นมืออาชีพ ซึ่งสอดคล้องกับวิสัยทัศน์ของกองทัพเรือในการเป็น PROFESSIONAL NAVY ต่อไป.
เรือ HMAS. BALLARAT จากกองทัพเรือออสเตรเลีย เยือนประเทศไทย 19 พ.ค.-3 มิ.ย.60 ที่ท่าเรือจุกเสม็ดเพื่อร่วมฝึกผสม AUSTHAI 2017  ที่ฐานทัพเรือสัตหีบ เพื่อแลกเปลี่ยนความรู้และประสบการณ์กับ ทร.ไทยช่วง 22-28 พ.ค.นี้
การฝึกผสม AUSTHAI 2017,ฐานทัพเรือสัตหีบ,HMAS.BALLARAT,กองทัพเรือออสเตรเลีย,ชลบุรี